​ສະ​ຫະ​ລັດ ​ເລື່ອນ​ເວ​ລາ ໃນ​ການ​ຍົກ​ເລີກ ຖາ​ນະພິ​ເສດ ​ຄົນ​ເຂົ້າ​ເມ​ືອງ​ຈາ​ກຫົກ​ປະ​ເທດ 
ພວກ​ທີ່​ໄດ້​ຮັບ​ຖາ​ນະ TPS ຈາກ​ບັນ​ດາ​ປະ​ເທດ​ເຫຼົ່າ​ນີ້ ຈະ​ໄດ້​ຮັບ​ການ​ຕໍ່​ອາ​ຍຸ ​ຢ່າງອັດ​ຕະ​ໂນ​ມັດ ໄປ​ເຖິງວັນ​ທີ 4 ມັງ​ກອນປີ 2021 ແຕ່ກໍ​ມີ​ເງື່ອນ​ໄຂ. 
ປະຊາຊົນຂອງຫົກປະເທດ ທີ່ຢູ່ໃນສະຫະລັດ ພາຍໃຕ້ຖານະພິເສດທາງດ້ານມະນຸດ ສະທຳຈະໄດ້ຮັບອະນຸຍາດໃຫ້ຢູ່ຕໍ່ໄປອີກ ອີງຕາມການປະກາດຂອງລັດຖະບານສະ ຫະລັດ ໃນວັນສຸກວານນີ້ ໂດຍກ່າວວ່າ ຈະມີການເລື່ອນເວລາໃນການຍຸຕິໂຄງການ ຂອງລັດຖະບານປະທານາທິບໍດີທຣຳ ສຳລັບບາງກຸ່ມ ພວກເຈົ້າໜ້າທີ່ໄດ້ເລື່ອນເວລາ ກ່ຽວກັບການຍຸຕິການໃຫ້ຖານະພິເສດຊົ່ວຄາວ ຫຼື TPS ແກ່ຊາວແອລຊາລວາດໍ ເຮຕີ ຮອນດູຣາສ ເນປານ ນິກາຣາກົວແລະ ຊູດານ ເພື່ອໃຫ້ສອດຄອງກັບຄຳສັ່ງຂອງສານທີ່ເລີ້ມມາຈາກການຟ້ອງຮ້ອງທີ່ກຳລັງດຳເນີນ ຢູ່ ທີ່ລັດຖະບານໄດ້ກ່າວ ຢູ່ໃນເອກກະສານ ນຳອອກເຜີຍແຜ່ໃນວັນສຸກວານນີ້ ການຟ້ອງຮ້ອງ ໂດຍກຸ່ມປົກປ້ອງສິດທິພົນລະເຮືອນ ແລະສິດທິຄົນເຂົ້າເມືອງ ໄດ້ ທ້າທາຍຕໍ່ການຍຸຕິໂຄງການ TPS ໃຫ້ແກ່ພວກຄົນເຂົ້າເມືອງຈາກຫົກປະເທດ ຊຶ່ງ ຕົ້ນຕໍນັ້ນ ມີກຳໜົດຈະເລີ້ມຂຶ້ນ ໃນຕົ້ນປີໜ້າ ພວກທີ່ໄດ້ຮັບຖານະ TPS ຈາກບັນດາປະເທດເຫຼົ່ານີ້ຈະໄດ້ຮັບການຕໍ່ອາຍຸຢ່າງ ອັດຕະໂນມັດ ໄປເຖິງວັນທີ 4 ມັງກອນປີ 2021 ແຕ່ກໍມີເງື່ອນໄຂ ໃນຂະນະທີ່ຜູ້ຮ້ອງ ຂໍອາດຈະຢູ່ ແລະເຮັດວຽກຢ່າງຖືກຕ້ອງຕາມກົດໝາຍ ຢູ່ໃນສະຫະລັດ ໃນໄລຍະຕໍ່ ອາຍຸນັ້ນ ເອກກະສານທີ່ນຳເຜີຍແຜ່ໃນວັນສຸກວານນີ້ກ່າວວ່າ ຖ້າຫາກຜູ້ພິພາກສາ ຕັດສິນເຫັນພ້ອມກັບລັດຖະບານໄວກ່ອນນັ້ນ ຜູ້ມີຊື່ຢູ່ໃນ TPS ຈາກບັນດາປະເທດ ເຫຼົ່ານັ້ນ ຈະມີເວລາແຕ່ 120 ມື້ ຈາກຈຸດດັ່ງກ່າວເພື່ອປັບປຸງຖານະຄົນເຂົ້າເມືອງ ຂອງເຂົາເຈົ້າ ຫຼືໜີອອກຈາກປະເທດ ຄຳປະກາດດັ່ງກ່າວມີຂຶ້ນ ຫຼັງຈາກມີຂ່າວ ໃນວັນຈັນທີ່ຜ່ານມາ ລຸນຫຼັງທີ່ມີການສົ່ງ ຂໍ້ຄວາມທາງທວິດເຕີໂດຍປະທານາທິບໍດີແອລຊາລວາດໍ ທ່ານນາຢິບ ບູເກີລີ ທີ່ເວົ້າ ວ່າ ໄດ້ມີການບັນລຸຂໍ້ຕົກລົງກັບວໍຊິງຕັນເພື່ອຕໍ່ຖານະການປົກປ້ອງໃຫ້ແກ່ຊາວແອລ ຊາລວາດໍ ປະມານ 250,000 ຄົນ ຢູ່ໃນສະຫະລັດ ທີ່ເປັນກຸ່ມ TPS ທີ່ໃຫຍ່ສຸດ ບັນດາຊາວແອລຊາລວາດໍ ທີ່ຮ້ອງຂໍອາດໄດ້ຮັບການຕໍ່ອາຍຸຕື່ມອີກນຶ່ງປີ ໂດຍຈະ ຍືດໄປເຖິງປີ 2022 ອີງຕາມເອກກະສານ ແລະຖະແຫຼງການຂອງທ່ານບູເກີລີ ການປະກາດຂອງສະຫະລັດ ໃນວັນສຸກວານນີ້ ໄດ້ເປັນທີ່ຄາດໝາຍກັນໄວ້ໃນ ຮອນດູຣັສ ບ່ອນທີ່ເມື່ອຕົ້ນອາທິດນີ້ ສື່ມວນຊົນຂອງປະເທດໄດ້ລາຍງານການ ຕໍ່ອາຍຸໃຫ້ແກ່ຊາວຮອນດູຣັສຈຳນວນນຶ່ງ ທີ່ຢູ່ໃນສະຫະລັດ ສະຫະລັດໄດ້ໃຫ້ຖານະ TPS ແກ່ພວກທີ່ມາຈາກບັນດາປະເທດ ທີ່ຢູ່ໃນວິກິດ ການ ບາງເທື່ອຢູ່ໃນເສິກສົງຄາມ ໃນເວລາອື່ນໆເນື່ອງຈາກໄພທຳມະຊາດ ຜູ້ທີ່ ໄດ້ຢູ່ໃນສະຫະລັດແລ້ວນັ້ນ ແລະບໍ່ສາມາດກັບຄືນສູ່ປະເທດຂອງເຂົາເຈົ້າດ້ວຍ ຄວາມປອດໄພ